239 
IRODALOM. 
„A déli Bakony Bazaltközetei.“ Irta dr. Hofmann Károly. 
(A m. k. földtani intézet évkönyve. III. kötet, 3. füzet.) 
Hazánk vulkáni képződményei közül a Trachytok tömeges és vál¬ 
tozatos csoportja már régóta képezi a földtani kutatás tárgyát és kü¬ 
lönösen honi szakirodalmunkban bizonyos előszeretet mutatkozik ezen 
képződmények tanulmányozása iránt. Ellenben sokkal csekélyebb figye¬ 
lembe részesültek eddig a Bazaltképletek, melyek hazánk földtani szer¬ 
kezetében szintén tekintélyes szerepet játszanak és habár a Trachyt- 
eruptiókkal sem tömegre sem az anyag változatosságára nézve nem 
mérkőzhetnek is, vulkanologiai szempontból annál érdekesebbek szer¬ 
kezetüknek aránylag ép megtartása által, mely ezen képletek valóságos 
eruptív természetét s a jelenkori vulkánterületekkel való hasonlatossá¬ 
gát sokkal világosabban tünteti elő mint a Trachytkiömlések régibb, 
kopottabb maradványai. 
Földtani irodalmunknak ezen majdnem parlag területén, az előt¬ 
tünk fekvő munka, ha nem is az elsőt, de mindenesetre a legjelenté¬ 
kenyebb lépést jelöli és egyúttal szívesen látott vulkanologiai kiegészí¬ 
tés gyanánt járul a földtani munkálatok gazdag sorához, melyben a 
m. k. földtani intézet az eddigi dunántúli kutatások eredményeit közzétevő. 
Ez utóbbi tekintetben dr. Hofmann úr jelen tanulmánya tüzetesen 
Böckh úr ama jeles munkájához* csatlakozik, mely a déli Bakony föld¬ 
tani viszonyainak előadásában az ottani Bazaltkitörések korát, tektoni¬ 
káját és földtani állását, az eddigi, részben téves adatokkal szemben, 
helyesen kimutatja A Böckh úr által gyűjtött Bazaltanyag petrogra- 
phiai tanulmányozása volt a szerzőnek első czélja és ez szolgáltatta 
a jelen mű első részét. Azonban munka közben a tárgygyal való köze¬ 
lebbi megismerkedés annyi érdekes vonatkozást, a vulkánképződésnek 
oly feltűnő és szabályos jeleit hozta napfényre, hogy az eredeti terv 
kerete fokonkint tágult és miután a szerző időközben a vulkáni terüle¬ 
tet maga is bejárta volt, a munka második főrészébe mindazon érde¬ 
kes fejtegetések s következtetések vétettek fel, melyeket a Bazalthegyek 
* A Bakony déli részének földtani viszonyai. (A m. k. földt. intézet évkönyve 
II. köt., 2. fűz. és III. köt. 1. fűz 
Földtani Közlöny VIII. evf. 
17 
